Komisijos nuomonė pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus pakeitimus, susijusius su Tarybos bendrąja pozicija dėl pasiūlymo dėl Europos Parlamento ir Tarybos direktyvos dvidešimt antrąjį kartą iš dalies keičiančios Tarybos direktyvą 76/769/EEB, susijusią su tam tikrų pavojingų medžiagų ir preparatų (ftalatų, esančių žaisluose ir vaikų priežiūros prekėse) pardavimo ir naudojimo apribojimais iš dalies keičianti Komisijos pasiūlymą pagal EB sutarties 250 straipsnio 2 dalį /* KOM/2005/0434 galutinis - 1999/0238 */





[pic] | EUROPOS BENDRIJŲ KOMISIJA | Briuselis, 2005.9.16 KOM(2005) 434 galutinis 1999/0238 COD KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus pakeitimus, susijusius su Tarybos bendrąja pozicija dėl pasiūlymo dėl EUROPOS PARLAMENTO IR TARYBOS DIREKTYVOS dvidešimt antrąjį kartą iš dalies keičiančios Tarybos direktyvą 76/769/EEB, susijusią su tam tikrų pavojingų medžiagų ir preparatų (ftalatų, esančių žaisluose ir vaikų priežiūros prekėse) pardavimo ir naudojimo apribojimais IŠ DALIES KEIČIANTI KOMISIJOS PASIŪLYMĄpagal EB sutarties 250 straipsnio 2 dalį 1. ĮVADAS EB sutarties 251 straipsnio 2 dalies trečiosios pastraipos c punkte numatyta, kad Komisija pateikia savo nuomonę dėl pakeitimų, kuriuos pasiūlė Europos Parlamentas per antrąjį svarstymą. Toliau Komisija pateikia savo nuomonę dėl Parlamento pasiūlytų pakeitimų. 2. PAGRINDINIAI FAKTAI 3. Komisijos sprendimo data: 1999 m. lapkričio 10 d. 4. Perdavimo Parlamentui ir Tarybai data: 1999 m. lapkričio 10 d. 5. Ekonomikos ir socialinių reikalų komiteto nuomonė: 2000 m. kovo 1 d. 6. Europos Parlamento nuomonės priėmimo data po pirmojo svarstymo:2000 m. liepos 6 d. 7. Bendrosios pozicijos priėmimo data: 2005 m. balandžio 4 d. (vienbalsiškai). 8. Nuomonės priėmimo data po antrojo svarstymo: 2005 m. liepos 5 d. 9. PASIŪLYMO TIKSLAS 1999 m. lapkričio 10 d. Komisija pirmą kartą pasiūlė iš dalies pakeisti Direktyvą 76/769/EEB (KOM (1999) 577 galutinis), siekdama įtraukti draudimą naudoti šešių rūšių ftalatus žaisluose ir vaikų priežiūros prekėse, skirtose jaunesnio nei trejų metų amžiaus vaikams kišti į burną. Vėlesnių svarstymų metu Taryba nusprendė palaukti keleto išsamių rizikos įvertinimų, tuo metu atliekamų pagal Tarybos reglamentą (EEB) Nr. 793/93 dėl esančių medžiagų rizikos įvertinimo ir kontrolės, rezultatų. Atlikus šiuos rizikos įvertinimus, paaiškėjo naujų mokslinių faktų. Kartu su pasiūlymu dėl ilgalaikio ribojimo 1999 m. Komisija, remdamasi Tarybos direktyvos 92/59/EEB 9 straipsniu, priėmė laikinąsias priemones pagal Komisijos sprendimą 1999/815/EB, kuriomis uždraudė naudoti šešių rūšių ftalatus žaisluose ir vaikų priežiūros prekėse, skirtose jaunesnio nei trejų metų amžiaus vaikams kišti į burną. Komisija atnaujina šiuos laikinuosius draudimus ir reguliariai (kas tris arba kas šešis mėnesius) pratęsia Sprendimo 1999/815/EB galiojimą. Valstybės narės taip pat priėmė įvairių apribojimų dėl ftalatų naudojimo žaisluose ir vaikų priežiūros prekėse. Visoms susijusioms šalims, taip pat ir pramonei, kyla sunkumų dėl nestabilios teisinės padėties ir pokyčių vidaus rinkoje. Todėl tokią stabilią teisinę padėtį reikėtų sukurti kuo greičiau. 10. KOMISIJOS NUOMONĖ APIE EUROPOS PARLAMENTO PASIŪLYTUS PAKEITIMUS Pakeitimai, kurioms Komisija pritarė Komisija gali pritarti visiems 4 Europos Parlamento priimtiems pakeitimams. Šie pakeitimai – kompromisų, dėl kurių susitarė Europos Parlamentas ir Taryba, siekdami priimti direktyvą antrojo svarstymo metu, rezultatas. Pakeitimais neprieštaraujama Komisijos pasiūlymo tikslams ir išlaikoma interesų pusiausvyra, kuri buvo nustatyta bendrojoje pozicijoje. Bendrosios pozicijos pakeitimuose iš esmės nurodoma pratęsti trijų rūšių ftalatų (DINP, DIDP ir DNOP) naudojimo visuose žaisluose, kuriuos vaikai gali kišti į burną, ribojimą. Be to, išplėsta vaikų priežiūros prekių apibrėžtis ir įtrauktas žodis „higiena“, taip pat prašoma Komisijos persvarstyti ftalatų naudojimą kitose prekėse, ypač medicinos prietaisuose. Siekiant sutarimo dėl kompromisų, procesas palengvėjo po to, kai Komisija 2005 m. liepos mėn. plenarinės sesijos metu padarė du pranešimus (žr. priedą). 11. IŠVADA Atsižvelgdama į EB sutarties 250 straipsnio 2 dalį, Komisija iš dalies keičia savo pasiūlymą, taip kaip išdėstyta. PRIEDAS Komisijos pranešimai Orientacinis dokumentas (kurį Konkurencijos taryba sudarė dar 2004 m. rugsėjo 24 d.): Kai tik bus priimta direktyva, susijusi su apribojimais dėl prekybos ftalatais ir jų naudojimo žaisluose ir vaikų priežiūros prekėse (22-antrasis Tarybos direktyvos 76/769/EEB, susijusios su tam tikrų pavojingų medžiagų ir preparatų pardavimo ir naudojimo apribojimais, dalinis pakeitimas), Komisija, siekdama palengvinti direktyvos įgyvendinimą, pasikonsultavusi su valstybių narių ekspertais, atsakingais už direktyvos 76/769/EEB valdymą, ir su suinteresuotomis šalimis, parengs orientacinį dokumentą. Šiame dokumente bus kreipiamas ypatingas dėmesys į nuostatas dėl tam tikrų medžiagų naudojimo žaisluose ir vaikų priežiūros prekėse, skirtose jaunesnio nei trejų metų amžiaus vaikams, ribojimo, jeigu šios medžiagos bus susijusios su direktyvos priede nurodyta sąlyga: „kuriuos jie gali kišti į burną“. Atliekant šį darbą, bus nagrinėjami aspektai, susiję su „lengvai pasiekiamomis“ plastifikuotomis medžiagomis ir rankose laikomais žaislais. Kvapiosios medžiagos Komisija patvirtina savo ketinimą nagrinėti kvapiųjų medžiagų naudojimo žaisluose klausimą ir persvarstyti Direktyvą dėl žaislų saugos. Tai sukurs palankias aplinkybes nustatyti, kokios medžiagos apibrėžiamos „kvapiųjų medžiagų“ sąvoka, apsvarstyti atitinkamas priemones nustatytai rizikai šalinti ir užtikrinti suderinamumą su kitomis minėtos direktyvos teisinėmis nuostatomis.